Fritid:

Abdi forteller:

I fritida liker **jeg** å gjøre forskjellige ting. **Jeg** bruker nok mye tid på mobiltelefonen **min**. Med den kan **jeg** surfe på Internett og høre musikk.

**Jeg** liker å trene så to ganger i uka jogger **jeg** en tur. **Jeg** jogger på en sti slik at **jeg** ikke får så stor belastning på beina. **Jeg** har kjøpt nye joggesko med demping, de er skikkelig gode å løpe på.

Dessuten går **jeg** på helsestudio to ganger i uka også.

Når **jeg** er hjemme, så er **jeg** mye på Internett. Datamaskinen er god å ha. **Jeg** kan «Skype» med venner både i Norge og i utlandet. **Jeg** har en venn i Tyskland som **jeg** er på Skype med. Han skal **jeg** besøke til sommeren, men det er lenge til, nå er det bare september.

**Jeg** leser ikke så mye, men **jeg** leser lekser og kikker(ser) i bøkene **mine** hver dag. Ordene i norsk språk er ikke så vanskelige, men det er ofte vanskelig å sette ordene sammen til setninger.

Da må **jeg** huske på å bøye substantivene, verbene må stå i rett tid og adjektivene er også vanskelige. Det heter jo en fin jakke, men to fin***e*** jekker.

Om helgene går **jeg** på tur sammen med en kamerat. **Vi** går til byen og sitter litt på en kafé. Men kaffen koster penger så det blir ikke så ofte at **jeg** går på kafé.

Det er morsomt med film, det hender **jeg** går på kino, kanskje en gang i måneden.

Biblioteket ligger midt i byen så der er **jeg** innom ofte. **Jeg** sitter både på datamaskin og Internett eller jeg leser litt i noen bøker. Det hender **jeg** låner en bok med hjem, men det er ikke så ofte.

Til slutt: **Jeg** er mye hjemme og gjør vanlige ting, ser på TV og slapper av.

**OPPGAVE:**

Skriv hele teksten på nytt.   
Nå skal du fortelle hva Abdi gjør. Bytt ut pronomen slik at teksten blir riktig.  
  
Begynn slik:

Fritid:  
«I fritida liker **han** å gjøre forskjellige ting. **Han** bruker mye …..»